  Наталья Тетерина Удмуртиысь спортсменка Ульяна Кайшева Биатлонъя дуннелэн кубокез понна вожвылъяськонлэн Италиысь Антхольцын ортчись люкетаз пыриськоз, ивортэ Россиысь биатлонистъёслэн огазеяськонзылэн пресс-службаез. Соин ӵош нылкышноослэн бызьылонъёсазы Екатерина Юрлова-Перхт, Татьяна Акимова, Дарья Виролайнен но Ирина Услугина потозы. Воргоронъёс пӧлын Антон Бабиков, Матвей Елисеев, Максим Цветков, Антон Шипулин, Евгений Гараничев но Александр Логинов ӵошатскозы. Дуннелэн кубокез понна вожвылъяськонлэн Олимпи шудонъёс азьын берпуметӥ люкетэз 18–21 толшоре ортчоз. Ӵошатскон радлыкын спринт, уйыса бызён но масс-старт. Тегъёс: Спорт Биатлон Удмуртия УльянаКайшева ДуннелэнКубокез  